বিগ বস কন্নড় ৮

বিগ বস কন্নড় ৮ ভারতীয় আপাতবাস্তব টেলিভিশন অনুষ্ঠান বিগ বসের কন্নড় সংস্করণের অষ্টম মৌসুম ছিল। বানিজে এন্টারটেইনমেন্ট দ্বারা প্রযোজিত এই মৌসুমটি ২০২১ সালের ২৮শে ফেব্রুয়ারি তারিখে উদ্বোধনী অনুষ্ঠানের মাধ্যমে শুরু হয়েছিল, যা ১১৯ দিনের যাত্রা শেষে ২০২১ সালের ৮ই আগস্ট তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল কালার্স কন্নড়ের পাশাপাশি ডিজিটাল মাধ্যম ভুট সিলেক্টে সম্প্রচারিত হয়েছে। ভারতীয় অভিনেতা সুদীপ পূর্ববর্তী মৌসুমের মতো এই মৌসুমেও উপস্থাপনা করেছেন।

২০ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় কৌতুকাভিনেতা মঞ্জু পবগড়া জয়লাভ করেছেন, অন্যদিকে অরবিন্দ কড়িয়ালি প্রভাকর প্রথম রানার-আপ হয়েছেন। এছাড়াও দিব্য উরুদুগা, বৈষ্ণবী গৌড়া এবং প্রশান্ত সম্বর্গি ফাইনালে পৌঁছেছিলেন।

বিন্যাস
বিগ বস কন্নড় মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

বাসিন্দা

 স্থান  বাসিন্দা  পেশা      অবস্থা  ১  মঞ্জু পবগড়া  কৌতুকাভিনেতা  দিন ১  দিন ১১৯   ২  অরবিন্দ কড়িয়ালি প্রভাকর  বাইক চালক  দিন ১  দিন ১১৯   ৩  দিব্য উরুদুগা  অভিনেত্রী  দিন ১  দিন ১১৯   ৪  বৈষ্ণবী গৌড়া  অভিনেত্রী  দিন ১  দিন ১১৯   ৫  প্রশান্ত সম্বর্গি  ব্যবসায়ী  দিন ১  দিন ১১৯   ৬  দিব্য সুরেশ  মডেল ও অভিনেত্রী  দিন ১  দিন ১১৫   ৭  সমন্ত গৌড়া  কন্টেন্ট নির্মাতা  দিন ১  দিন ১১২   ৮  শুভা পুঁজা  অভিনেত্রী  দিন ১  দিন ১১১   ৯  চক্রবর্তী চন্দ্রচুড  সাংবাদিক  দিন ১  দিন ১০৭   ১০  প্রিয়াঙ্কা তিম্মেষ  অভিনেত্রী  দিন ৩৮  দিন ৯৮   ১১  রঘু গৌড়া  কন্টেন্ট নির্মাতা  দিন ১  দিন ৯১   ১২  নিধি সুব্বাইয়া  অভিনেত্রী  দিন ১  দিন ৮৪   ১৩  রাজীব হনু  অভিনেতা  দিন ১  দিন ৫৬   ১৪  বিশ্বনাথ হবেরী  সঙ্গীতশিল্পী  দিন ১  দিন ৪৯   ১৫  বিজয়ন্তী অদিগা  অভিনেত্রী  দিন ৩৮  দিন ৪২   ১৬  শঙ্কর অশ্বনাথ  অভিনেতা  দিন ১  দিন ৩৫   ১৭  চন্দ্রকলা মোহন  অভিনেত্রী  দিন ১  দিন ২৮   ১৮  গীতা ভারতী ভাট  অভিনেত্রী  দিন ১  দিন ২১   ১৯  নির্মলা চিনাপ্পা  পরিচালক  দিন ১  দিন ১৪   ২০  ধনুশ্রী  কন্টেন্ট নির্মাতা  দিন ১  দিন ৭  

তথ্যসূত্র

বহিঃসংযোগ


বিষয়শ্রেণী:বিগ বস কন্নড়ের মৌসুম
বিষয়শ্রেণী:২০২১-এ ভারতীয় টেলিভিশন মৌসুম
বিষয়শ্রেণী:২০২১-এ ভারতীয় টেলিভিশন মৌসুম
বিষয়শ্রেণী:কালার্স কন্নড়ের মৌলিক অনুষ্ঠান